Når kommunen sparer i dag, kan regningen blive større i morgen
Mange kommuner leder efter steder at spare, når budgetterne for det kommende år skal lægges. Før sparekniven rammer handicapområdet, bør kommunalpolitikerne overveje, hvad det egentlig koster at spare på handicapområdet.
Af [NAVN], CP Danmark – [KREDS]
Lige nu er kommunalpolitikere rundt om i landet i gang med at diskutere, hvordan økonomien for næste år i 2027 skal forvaltes. Der skal prioriteres, findes penge – og i flere tilfælde skal kommuner desværre også finde besparelser.
Alt for ofte har politikerne sat sparekniven i handicapområdet, uden at have for øje de mange menneskelige konsekvenser, det har for de mennesker med CP og andre handicap, besparelserne rammer. Når blikket falder på handicapområdet, er det derfor vigtigt at huske, at udgiften på budgetarket, for mange mennesker med CP eller andre handicap er forudsætningen for at leve et aktivt og selvstændigt liv.
Det kan være en forudsætning for at kunne komme ud ad døren om morgenen. For at kunne passe sit arbejde, sin uddannelse eller være en del af det store fællesskab. For at kunne træne, bevare sine færdigheder og klare mest muligt selv.
[HER KAN DU INDSÆTTE DIN EGEN HISTORIE]
Fortæl eksempelvis kort, hvilken støtte du eller den, du er pårørende for, har brug for, og hvad den betyder i hverdagen, og hvad konsekvensen vil være, hvis hjælpen bliver reduceret. Hvis din kommune planlægger en konkret besparelse, som vil ramme dig eller din familie, kan du også nævne den her.
Når politikerne sætter sig til forhandlingsbordet, håber jeg derfor, at de husker på, hvad tallene på budgetarket dækker over og besparelsen kan betyde i det virkelige liv.
Det kan koste mennesker muligheden for at deltage i samfundet på lige fod med alle andre.
Behovet forsvinder ikke, fordi støtten gør
Når politikerne taler om at finde besparelser på handicapområdet, kan det lyde, som om der er noget at tage af. Sådan ser virkeligheden ikke ud hjemme hos mange mennesker med et handicap.
For mange mennesker med cerebral parese og andre handicap oplever allerede i dag, at det kan være svært at få den hjælp og støtte, de har brug for. Derfor kan selv små besparelser få store konsekvenser for den enkelte.
Mindre støtte kan betyde færre muligheder for at deltage i samfundet, mindre selvstændighed og tab af færdigheder, der har taget år at opbygge. Og hvis hjælpen bliver mindre, risikerer opgaven samtidig at lande hos familien.
For behovet for hjælp forsvinder ikke, bare fordi støtten gør. Tværtimod kan mindre støtte i dag skabe et større behov for hjælp i morgen. En besparelse på næste års budget kan derfor ende med blot at skubbe problemerne foran sig – og flytte beløbet fra én post til en anden – hvor det risikerer at vokse sig større.
Jeg ved godt, at politikerne i [KOMMUNE] står over for svære prioriteringer. Men før blikket rettes mod handicapområdet, håber jeg, at de vil se længere end til næste års budget og spørge, hvad betyder besparelsen for de mennesker, der er afhængige af støtten, og hvad den risikerer at koste på længere sigt.
For når kommunen sparer i dag, kan regningen blive større i morgen.
Spørgsmålet der står tilbage: Er det overhovedet en besparelse, hvis konsekvensen er et større behov for hjælp senere?
